สวัสดีครับ พอดีแฟนผมรอบเดือนมาวันที่1 กุมภาพันธ์ 64 แล้วมีเซ็กกันวันที่25-27 แต่ป้องกันนะครับ แล้ววันที่1มีนาคมก็มีเซ็กกันแบบไม่ป้องกัน จนปัจจุบันประจำเดือนยังไม่มาอยากทราบว่ามีโอกาสตั้งครรภ์มั้ยครับ แล้วควรตรวจช่วงเวลาไหน
สวัสดีค่ะ การมีเพศสัมพันธ์ ถ้าไม่ได้ป้องกันด้วยถุงยางอนามัยทุกครั้ง หรือใช้ยาคุมกำเนิดแบบแผงรายเดือน ฉีดยาคุม ฝังยาคุมเพื่อป้องกันไว้ล่วงหน้านั้น ก็มีโอกาสตั้งครรภ์ได้ไม่แนะนำให้ทำการนับวันตกไข่เพื่อคุมกำเนิด เพราะถ้าประจำเดือนไม่ได้มาสม่ำเสมอตลอด จะนับวันตกไข่ไม่ได้เลยกรณีนี้มีโอกาสตั้งครรภ์ได้ ควรจะยืนยันการตั้งครรภ์ โดยสามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ ถ้าประจำเดือนขาดหายไปแล้ว น่าจะให้ผลที่แน่นอนได้ หากให้ผลลบ แต่รอบเดือนก็ยังไม่มา ควรไปยืนยันผลที่รพ.และหาสาเหตุต่อไป